polyglot-tagger/wikipedia-language-snippets-filtered huggingface dataset:
మొటిమలను వాటివలన కలిగే ఇతర ఇబ్బందులను నయంచేస్తుంది.5 చుక్కల మెంతి నూనెను,5 మిల్లీ లీటర్ల మరో ఆధార/మూల నూనె తో కలిపి ముఖానికి, మొటిమ లపై రాసిన, మొటిమలను, మొటిమ వలన ఏర్పడిన ఎర్రదనాన్ని తగ్గించును.అలాగే చర్మం ఎర్రబడటం వలన వచ్చిన నొప్పిని తగ్గించును.
మధు మేహాన్ని నియంత్రించడంలో మెంతి నూనె ఉపయోగపడును. మెంతినూనె గ్లూకోస్ ఇంటాలరెన్స్‌ను పెంచి, రక్తంలో గ్లూకోజ్ స్టాయిని తగ్గించును. మెంతి నూనె ఇన్సులిన్‌ను క్రియాశీలం చేస్తుంది. 2-3 చుక్కల మెంతి నూనెను ఒక టేబుల్ స్పూన్ నువ్వుల నూనెతో కలిపి తీసుకొన్నమధుమేహం నియంత్రణలో వుండును.మూత్రపిండాల ఆరోగ్యస్థితిని మెంతి నూనె మెరుగు పర్చును.
ఆరోమాపతి వైద్యంలోదాల్చిన ఆవశ్యక నూనెతో మెంతి నూనెను కలిపి మిశ్రమంచెసి ఉపయోగిస్తారు.గృహావైద్యంలో కూడా మెంతి ఆవశ్యక నూనెను విరివిగా ఉపయోగిస్తారు.
మెంతి మొక్క చిన్న పొద లా పెరుగును. ప్రతి మొక్క 10-20 విత్తనాలను యిస్తుంది.విత్తనాలు ఘాటైన వాసన కల్గి వుండును.అలాగే చేదు రుచిని కల్గి వుండును.మెంతి మొక్క ఫాబేసియే కుటుంబాబికి చెందిన మొక్క.మెంతిమొక్క ఏకవార్షిక మొక్క. ఆకుపచ్చని ఆకులనుకల్గి ఉంది.
మెంతులనుండి సబ్ క్రిటికలు బూటెన్ ఎక్సుట్రాక్సను విధానంలో మెంతుల నుండి నూనెను సంగ్రహించి, గ్యాస్ క్రోమోటోగ్రపీ ద్వారా విశ్లేషించి అందులోని కొవ్వు ఆంలాల శాతాన్ని లెక్కించారు.వాటి వివరాలు దిగువ పట్టికలో పొందు పరచడమైనది.
మెంతుల నుండి మెంతుల ఆవశ్యక నూనెను నీటి ఆవిరి స్వేదన క్రియ/స్టీము డిస్టిలేసను ప్రక్రియ ద్వారా ఉత్పత్తి చేస్తారు.మెంతుల్లో కొవ్వు ఆమ్లాలు కూదా ఉన్నాయి. కొవ్వు ఆమ్లాలు కావాలంటే సాల్వెంట్ డిస్టిలేసను ద్వారా సంగ్రహించవచ్చు.మెంతుల్లో ఆవస్యకనూనె శాతం 5-6% వరకు ఉండును.
మెంతి ఆవశ్యక నూనె లేత పసుపు రంగులో, బ్రౌన్ రంగు చాయను కల్గి వుండును.ప్రత్యేకమైన మెంతుల వంటి వాసన ఉంది.కొద్దిగా చేదు రుచి కల్గి ఉంది.
గన ఎక్స్ మిలిట్రీ. బోర్డర్ లో కన్నా సమాజంలో ఎక్కువ సమస్యలు ఉన్నాయని మిలిట్రీ వదిలేసి వచ్చిన గన, హైదరాబాద్లో తన కుటుంబంతో ఉంటూ, అన్యాయాలను, అక్రమాలను ఎదిరించటమే పనిగా పెట్టుకుంటాడు. గన మీద ప్రేమతో పిల్లలు కూడా వద్దనుకున్న బాబాయ్ శ్రీపతి ఎప్పుడూ అతనితోనే ఉంటాడు. హర్షితా రెడ్డి ముఖ్యమంత్రి కూతురు. తండ్రి హత్య అనంతరం ఎమ్మెల్యేగా ఎన్నికవుతుంది. తనను చూసి ప్రేమలో పడతాడు. మొదట ఆమె ఒప్పుకోకపోయినా తర్వాత అంగీకరిస్తుంది. అలా ఎమ్మెల్యే హర్షితా రెడ్డి ని ఒప్పించి తన ప్రేమను పెళ్ళి దాకా తీసుకువెళ్తున్న సమయంలో అతన్ని వెతుక్కుంటూ మహాలక్ష్మి వస్తుంది. వచ్చి తనను కాపాడమంటుంది. మహాలక్ష్మి పెద్ద ప్రమాదంలో ఉంటుంది. ఆమెను వెంట తరుముతూ వచ్చిన రౌడీలను గన కొట్టి, ఆమెని కాపాడతాడు.
డైరెక్టర్ ఆఫ్ జనరల్ ఆఫీసుకు లొంగిపోతానని వచ్చిన ధనుష్, అనూహ్యంగా డిజిపి మల్లికార్జున్ ని కాలుస్తాడు. సాక్షి అయిన ఉమాపతి ని కూడా చంపడానికి ప్రయత్నిస్తే, అతన్ని కాపాడే క్రమంలో శ్రీపతి కాల్పులకు గురవుతాడు. ముఖ్యమంత్రి ధనుష్ మిగిలినవారిని కాల్చకుండా ఆపి, ఉమాపతి ఫోన్ నుంచి గనతో మాట్లాడి అతను లొంగిపోవాలని అప్పుడే శ్రీపతిని హాస్పిటల్‌కి తీసుకువెళ్ళనిస్తాడని చెప్తాడు. గన లొంగిపోగా ధనుష్, అతని మనుషులు దారుణంగా కొట్టి హింసిస్తారు. అప్పుడు ముఖ్యమంత్రి ధనుష్‌తో శ్రీపతిని చంపేయమని చెప్తాడు, ఈ చర్య గనను రెచ్చగొడుతుంది, ముఖ్యమంత్రిని, ఇతర అనుచరులను చంపేస్తాడు. గన ధనుష్‌తో పోరాడి, పారిపోవడానికి ప్రయత్నిస్తూండగా గొడ్డలితో చంపుతాడు.
సరైనోడు 2016లో విడుదలైన తెలుగు యాక్షన్ డ్రామా చలనచిత్రం. ఈ సినిమాకు కథను, దర్శకత్వాన్ని బోయపాటి శ్రీను అందించాడు. ఈ సినిమాలో అల్లు అర్జున్ నటీంచాడు. ఈ సినిమాకి తమన్ యస్ సంగీతాన్ని సమకూర్చాడు. రకుల్ ప్రీత్ సింగ్, కేథరిన్‌ త్రెసా ముఖ్యమైన భూమికలను నిర్వహించారు. ఈ చిత్రాన్ని అల్లు అరవింద్ గారి గీతా ఆర్ట్స్ బ్యానర్‌పై నిర్మించాడు. ఈ చిత్రానికి రిషి పంజాబీ ఛాయాగ్రాహకుడు కాగా కూర్పు కోటగిరి వెంకటేశ్వర రావు.
గన ఆమె సమస్యలను తీర్చడానికి నిశ్చయించుకుంటాడు. ధనుష్ ఇంటికి వెళ్ళి, అతని అనుచరులను కొట్టి, అతన్ని సజీవదహనం చేయడానికి ప్రయత్నం చేస్తాడు, కానీ ధనుష్ తప్పించుకుంటాడు. గన ఈ దాడి చేశాడా అని ప్రశ్నించినా లేదని, వేరెవరో చేసివుంటారని తప్పించుకుంటాడు. ధనుష్ అనుచరుల్లో ఒకరు ధనుష్ ఊరిలో చేసిన దురాగతాల గురించి చెప్పడంతో మీడియా అతని గురించి వ్యతిరేక కథనాలతో ఆగ్రహం వ్యక్తంచేస్తుంది.
ముఖ్యమంత్రి, ధనుష్‌లు డీజీపీని గుర్తుతెలియని దుండగుల బారి నుంచి కాపాడే ప్రయత్నంలో మరణించారని వార్త వస్తుంది. హన్సిత ముఖ్యమంత్రి అభ్యర్థి అవుతుంది.
ఈ సినిమాకు పాటలకు, నేపథ్య సంగీతానికీ తమన్ సారథ్యం వహించాడు. ఈ సినిమా ఆడియో 2016, ఏప్రిల్ 1వ తేదీన విడుదలయ్యింది.
పసుపు ఆకులు, పూలు, రైజోమ్/వేరుల నూనెను స్టిము డిస్తిలేసను, సాల్వెంట్ సంగ్రహణ పద్ధతుల్లో సంగ్రహించి, ప్రయోగశాలలో గ్యాస్ క్రోమోటోగ్రఫీ ద్వారా విశ్లేషించి చూడగా పూలనుండి సంగ్రహించిన నూనెలో -సైమేన్-8-ఒల్ రసాయనం 26.0%, ఆకుల నూనెలో ఆల్ఫా–పెల్లాండ్రేన్ 32.6%, వేర్ల నుండి తీసిన నూనెలో ఆర్-టర్మేరోన్ 31.0 నుండి 46.8% వరకు వున్నట్లు గుర్తించారు.
పసుపు నూనె ప్రధానంగా కర్కమిన్, జింజీబెరిన్, కీటోన్, పెల్లాండ్రన్, లిమోనెన్, ఆరోమాటిక్ టర్మేరోన్, ఆల్ఫా టర్మేరోన్, బీటా టర్మేరోన్, 1,8-సినేఓల్ లను కల్గి ఉంది.
పసుపు కొమ్ము నూనే" లేదా పసుపు నూనె "'ఒక ఆవశ్యక నూనె.పసుపు కొమ్ము నూనె ఒక సుగంధ తైలం.పసుపు నూనె ఓషధీ గుణాలు కల్గివున్నది.పసుపును అనాదిగా భారతదేశంలో వంటల్లో, దేశీయ వైద్యంలో, ఆయుర్వేద వైద్యంలో వాడుతున్నారు. పసుపును భారతీయులు శుభప్రదంగా భావిస్తారు.గడపలకు పసుపు పూస్తారు. వ్రతాల్లో, పూజల్లో మొదట గణపతిని పసుపుతో చేసి పూజను ప్రారంభిస్తారు.ముత్తైదువులకు, స్త్రీలకు పాదాలకు పసుపును నోముల సమ్యంలో.శుభకార్యాలలో పూస్తారు.పూజల్లో పసుపు, కుంకుమ వాడటం పరిపాటి.పసుపును ఆహారంలో, జౌళీ మిల్లులల్లో, ఓషధ మందుల తయారీలో ఉపయోగిస్తారు.పసుపు రంగునిచ్చు పదార్థం.ఇంతటి విశిష్టత వున్న పసుపు కొమ్ముల నుండి తీసిన నూనె కూడా విశిష్టమైనదే, యాంటి భయాటిక్, యాంటి బాక్టిరియా గుణాలు పసుపు నూనెలో ఉన్నాయి.
పసుపు క్యాన్సరు నిరోధక గుణాలు మెండుగా కల్గి ఉంది.పసుపులో వున్న రసాయనాల్లో 20 వరకు యాంటి బైయోటిక్,14 క్యాన్సరు నిరోధక,12 కంతుల నివారణ,12 కండరాల నొప్పులనివారణ గుణాలు కల్గి ఉన్నాయి.పసుపు లా పసుపు కొమ్ము నూనె కూడా యాంటీ అలర్జీకి గుణాలు, సూక్ష్మ క్రీముల/బాక్టీరియా నిరోధక, యాంటీ మైక్రో బియాల్ గుణాలు, శిలీంధ్రనాశక , పరాన్న జీవుల నాశక గుణం, యాంటి వైరల్, యాంటి వార్మ్ గుణాలు కల్గి ఉంది.
పసుపు మొక్క జింజీబేరెసియా కుటుంబానికి చెందిన మొక్క. పసుపు కొమ్ము అనేది నిజానికి భూమిలో అడ్డంగా లావుగా పెరిగే వేరు.ఇలా అడ్డంగా పెరిగే వేరును ఆంగ్లంలో రైజోమ్ అంటారు.పసుపును ఆంగ్లంలో టర్మెరిక్ అంటారు.పసుపు వృక్షశాస్త్ర పేరు కుర్కుమా లొంగా ).పసుపు మొక్క చూచుతకు అల్లం మొక్కవలె వుండును, ఆకులు పచ్చగా పొడవుగా వుండును.
ఎల్లవ్వ ఒక శివసత్తి, కానీ తన కూతురు లలిత శివసత్తిగా మారడాన్ని వ్యతిరేకిస్తుంది. తల్లికి ఊర్లో జరిగే మన్నన చూసి లలిత దొరైన్ట్లో పూనకాలు ఊగుతుంది. విషయం తెలిసిన ఊరిపెద్దలు ఈ ఏడూ బోనాలు లలిత చేత జరపనిర్ణయిస్తారు. ఆమెను బలవంతంగా శివసత్తినిజేసి ఊరేగింపుగా వస్తుంటే ఆ మూఢాచారాన్ని ఆపడానికి ఎల్లవ్వ ఏం చేసింది అన్నదే ఈ నాటకం కథాంశం.
తెగారం శివ సత్తుల జీవిత నేపథ్యంతో వచ్చిన సాంఘిక నాటిక. ఈ నాటికను రచయిత పెద్దింటి అశోక్ కుమార్ రచించగా జాబిల్లి కల్చరల్ సొసైటీ నిర్వహణలో నటుడు దర్శకుడైన మల్లేశ్ బలష్టు దర్శకత్వం వహించాడు. ఈ నాటకం నంది నాటక పరిషత్తు - 2017లో ఉత్తమ నటి విభాగంలో బహుమతిని అందుకుంది.
పల్లెటూళ్లలో ఇళ్లముందు, రోడ్లపక్కన ఎక్కువగా కనిపించే మొక్క ఇది. ఈ పూలను ఎక్కువగా మాలలు కట్టి జడలో అలంకరించుకోవడానికీ, దేవుడికి అర్పించడానికీ వాడతారు. ఇది థాయ్‌లాండ్ లో ఔషథ మూలికగా ఉపయోగిస్తున్నారు. ఇది మూత్రసంబంధిత వ్యాధులు, రక్త శుద్ధీకరణ వంటి వాటిలో ఔషథంగా వాడుతారు. దక్షిణ భారతదేశంలోని తమిళనాడు లో వీటిని "డిసెంబర్ పూ" లేదా "డిసెంబర్ పూలు" గా పిలుస్తారు. ఇవి డిసెంబరు నెలలో విస్తారంగా పూస్తున్నందున అలా పిలుస్తారు. వీటిని మహిళలు తలలో అలంకారంగా ధరిస్తారు. ఆకు రసాన్ని కాలిన గాయాలకు వాపు తగ్గడానికి రాస్తారు. దీని గింజలను పాము కాటుకు విరుగుడుగా వాడతారు.
ఈ మొక్కలు దక్షిణ చైనా నుండి భారతదేశం, మయన్మార్ వరకు విస్తరించి ఉన్నాయి. వీటిని గ్రామాలలో, ఉద్యానవనములలో అలంకారమైన మొక్కలుగా పెంచుతారు. పొడి వాతావరణంలో ఇవి పెరుగుతాయి. ఇవి హవాయి లో సహజ సిద్ధమైన వాతావరణంలో పెరుగుతాయి. ఫిజీ దేశంలో వీటిని "టోంబితి" గా సుపరిచితమైన మొక్క. క్రిస్టమస్ ద్వీపంలో ఈ పొద సముద్రపు మట్టం నుండి సుమారు 100 మీటర్ల వరకు రహదారి, చెదురుమదురు ప్రాంతాలలో చురుకైన జాతులుగా పెరుగుతుంది.
ఇది ఒక పొద 60-100 సెం.మీ పొడవుగా పెరుగుతుంది. ఆకులు ఉపరితలంపై ముదురు ఆకుపచ్చ రంగులో ఉంటాయి, దిగువ ఉపరితలంపై లేత ఆకుపచ్చ రంగులో ఉంటాయి. అవి సున్నితమైన అండాకారంగా ఉంటాయి. పువ్వులు 5 సెం.మీ పొడవు, వైలెట్, పింక్ లేదా తెల్ల రంగులో గరాటు ఆకారంలో ఉంటాయి. పండ్లు సుమారు 1.5 సెం.మీ పొడవు దీర్ఘవృత్తాకార గుళికలు. అవి పరిపక్వత చెందిన తరువాత నిగనిగలాడుతూ కనిపిస్తాయి.
డిసెంబరం అనేది అకంథేసి కుంటుంబానికి చెందిన మొక్క. వీటిని గొబ్బిపూలు, పెద్ద గోరింట అని కూడా అంటారు. ఫిలిప్ఫైన్స్‌ వయొలెట్‌, బ్లూబెల్‌ బర్లేరియా అని కూడా పిలుస్తారు. దీని శాస్త్రీయనామం బర్లేరియా క్రిస్టేటా.
గ్రామంలో ప్రభుత్వ ప్రాథమిక పాఠశాలలు ఐదు, ప్రైవేటు ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి , ప్రైవేటు ప్రాథమికోన్నత పాఠశాలలు రెండు, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి పెద్దేముల్లో ఉంది.సమీప జూనియర్ కళాశాల పెద్దేముల్లోను, ప్రభుత్వ ఆర్ట్స్ / సైన్స్ డిగ్రీ కళాశాల తాండూరులోనూ ఉన్నాయి. సమీప మేనేజిమెంటు కళాశాల చేవెళ్ళలోను, వైద్య కళాశాల, పాలీటెక్నిక్‌లు వికారాబాద్లోనూ ఉన్నాయి.సమీప వృత్తి విద్యా శిక్షణ పాఠశాల వికారాబాద్లోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు హైదరాబాదులోనూ ఉన్నాయి.
కోట్‌పల్లిలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఇద్దరు పారామెడికల్ సిబ్బందీ ఉన్నారు.సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.తాండూర్ నుండి కొత్‌పల్లి రోడ్డురవాణా సౌకర్యం ఉంది. రైల్వేస్టేషన్ తాండూర్ ప్రధానరైల్వేస్టేషన్ హిచరాబాద్ డెక్కన్ 86 కి.మీ
ఇది సమీప పట్టణమైన తాండూరు నుండి 25 కి. మీ. దూరంలో ఉంది.2016 లో చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లా లోని పెద్దేముల్‌ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన కోట్‌పల్లి మండలం లోకి చేర్చారు. తాండూరు నుంచి వికారాబాదు వెళ్ళు ప్రధాన రహదారి ఈ గ్రామం గుండా వెళ్ళుతుంది. ఇక్కడ కోట్‌పల్లి ప్రాజెక్టు ఉంది.
కోట్‌పల్లిలో పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు ఉన్నాయి. సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామంలో4 ప్రైవేటు వైద్య సౌకర్యాలున్నాయి. ఎమ్బీబీయెస్ కాకుండా ఇతర డిగ్రీ చదివిన డాక్టర్లు ముగ్గురు, డిగ్రీ లేని డాక్టరు ఒకరు ఉన్నారు. రెండు మందుల దుకాణాలు ఉన్నాయి.
కాకతీయుల కాలం లో ప్రజల ప్రధానవృత్తి యైన వ్యవసాయం వారి ఆర్థిక వ్యవస్థలో ముఖ్యపాత్ర పోషించింది. గోధుమలు, వరి, కొర్రలు, జొన్నలు, చెరుకు వంటివి, తోటల వ్యవసాయంతో కొబ్బరి, జామ, మామిడి, అరటి వంటి పంటలు పండించేవారు. కొన్ని ఆహార పంటలు కాగా, మరికొన్ని పంటలు పంచదార, బెల్లం, నూనె, వస్త్ర పరిశ్రమలకు ఆధారంగా ఉండేవి. దానితో కాకతీయ చక్రవర్తులు వ్యవసాయాభివృద్ధికి ప్రత్యేక సంస్కరణలు చేపట్టారు. సాగునీటి వనరుల పెంపు కోసం చెరువులు, భారీ సరస్సుల నిర్మాణం, సాగులో లేని కొత్త భూములలో వ్యవసాయం చేపట్టడానికి ప్రత్యేక చర్యలు వంటివి కాకతీయుల వ్యవసాయ విధానంలో కీలకంగా ఉండేవి. 11వ శతాబ్ది అర్థభాగంలో కాకతీయులు స్వాతంత్ర్యం ప్రకటించుకోవడానికి కొన్నేళ్ళ ముందు నుంచీ వారు వ్యవసాయరంగంపై దృష్టిపెట్టడం, సంస్కరణలు చేపట్టడం ప్రారంభమవుతున్న ఆధారాలు లభ్యమయ్యాయి. ఈ కృషి కాకతీయ సామ్రాజ్య పతనం వరకూ కొనసాగాయి. ఈ చర్యల ద్వారా కాకతీయ సామ్రాజ్య వ్యాప్తంగా వందలాదిగా చెరువులు, సరస్సులు ఏర్పడ్డాయి. అడవులను కొట్టి శ్రీశైలం, పాకాల, మంథని, ఏటూరు నాగారం వంటి ప్రాంతాల్లో లక్షలాది ఎకరాలను సాగుకు తెచ్చి, వందల గ్రామాలను ఏర్పరిచారు.
అటవీ భూములను సాగులోకి తీసుకురావడానికి గణపతిదేవుడు, రుద్రమదేవి, ప్రతాపరుద్రుల కాలంలో భారీఎత్తున ప్రయత్నాలు జరిగాయి. ప్రతాపరుద్ర చక్రవర్తి స్వయంగా కర్నూలు ప్రాంతానికి వెళ్లి, విడిసి కర్నూలు ప్రాంతంలో పది పదిహేను మైళ్ళ విస్తీర్ణంలోని అటవీ ప్రాంతాన్ని నరికించి సాగులోకి తీసుకురావడం, గ్రామాల ఏర్పాటు స్వయంగా పర్యవేక్షించడం కాకతీయులు వ్యవసాయ విస్తరణపై చూపిన ప్రాధాన్యాన్ని వివరిస్తోంది. కాకతీయులు అడవులు కొట్టి చెన్నూరు, పాలంపేట, పాకాల, మంథని, ఏటూరు నాగారం, కొత్తగూడ, ఎల్లందు, బయ్యారం, అమ్రాబాద్, శ్రీశైలం ప్రాంతాల్లో లక్షలాది ఎకరాల భూమి సాగులోకి తెచ్చారు, ఈ ప్రాంతాల్లో వందలాది గ్రామాలు ఏర్పడ్డాయి.
గ్రామాలకు దూరంగా ఉండడంతో సాగులో లేని భూములను బ్రాహ్మణులు, అధికారులు, ఆలయాలు, తదితరులకు దానాలు ఇవ్వడంతో వాటిని సాగులోకి తీసుకువచ్చారు.
11వ శతాబ్ది రెండో అర్థభాగంలో కాకతీయ పాలకుడైన ప్రోలయరాజు చాళుక్యుల సామంతునిగానే ఉండేవాడు. ఆ దశలోనే రాజ్యవిస్తరణతో పాటుగా రాజ్యంలో జలవనరుల పెంపుకు చెరువుల నిర్మాణం కూడా చేశాడు. ప్రోలయరాజు నిర్మించిన కేసీయ సముద్రం అన్న సరస్సుతో కాకతీయుల సరస్సులు-చెరువుల నిర్మాణం ప్రారంభమైంది. రెండవ బేతరాజు అనుమకొండలో సరస్సు నిర్మించాడు. గణపతిదేవుని కాలంలో ఈ చెరువులు, సరస్సుల నిర్మాణం మరింత ఊపందుకుంది. కాకతీయుల ప్రభుత్వంలో ప్రత్యేకించి సాగునీటి కోసం ఒక శాఖ ఉండేది కాదు. అయితే దేవాలయాలు, భవనాల నిర్మాణంలాగానే చెరువుల నిర్మాణం కూడా మంత్రి, సామంత, మండలాధీశుల పర్యవేక్షణలో నిర్మాణాలు సాగేవి. కాకతీయ చక్రవర్తులను సరస్సుల నిర్మాణం విషయంలో వారి సామంతులు, అధికారులు, రాజ్యంలోని సంపన్నులు, వ్యాపారులు అనుసరించారు. ధర్మశాస్త్రాలు తటాకాలను సప్త సంతానంలో ఒకటిగా పేర్కొనడంతో చెరువులు, సరస్సులు నిర్మించడం ధర్మకార్యంగా భావించేవారు. పాకాల చెరువు సహా పలు సరస్సులు, చెరువులు ఈక్రమంలోనే కాకతీయ సేనానులు, అధికారులు, ఇతర సంపన్నులు కట్టించారు.
ఆనాటి వ్యవసాయం వర్షాధారం కావడంతో వర్షపునీటిని సమర్థంగా వినియోగించుకోవడం లక్ష్యంగా కాకతీయులు భారీఎత్తున నిర్మాణాలు సాగించారు. కాకతీయ చక్రవర్తులు సరస్సులు, చెరువులు, కాలువలు, బావులు అన్న నాలుగు రకాల నిర్మాణాలు చేపట్టేవారు. వాటిలోనూ చెరువులు, సరస్సుల నిర్మాణాలు పెద్ద ఎత్తున చేపట్టారు. సరస్సులు పెద్ద విస్తీర్ణంలో ఉండేవి, వీటికి పలు చెరువులతో అనుసంధానం ఉండేది. చెరువులు ప్రతీ ఊళ్ళోనూ ఉండి వర్షపు నీరు ఒడిసిపట్టడానికి, సరస్సుల వంటి భారీ నీటివనరులకు అనుసంధానించడానికి పనికివచ్చేవి. ఊరికీ అనుబంధంగా ఆలయం, ఆలయానికి ఈశాన్యంలో చెరువు కట్టించేవారు. ఊరికి దిగువన చెరువు, చెరువుకు దిగువన వ్యవసాయ భూములు ఉండేలా జాగ్రత్తపడడంతో ఊరిలో కురిసిన వాననీరు చెరువు నింపేది కానీ వరదలు గ్రామాన్ని ముంచెత్తేవి కావు.
ఊరి అంచులో ప్రవహించే నదులు, వాగుల నుంచి కాలువలు తవ్వి భూములకు నీటిని మళ్ళించి సేద్యం చేసేవారు. మూసీ నది నుంచి మూసేటి కాలువ, రావిపాటి కాలువ, బొమ్మకంటి కాలువ, ఉత్తమ గండకాలువ, ఉటుం కాలువ, చింతకాలువ, దుందుభి నదీ తీరాన ఉన్న గండకాలువ వంటివి కాకతీయుల కాలంలో ఉండేవని శాసనాధారాలు ఉన్నాయి. చెరువులు, కాలువల నిర్వహణకు ప్రత్యేకంగా వ్యక్తులను నియమించి, పోషణకు భూములు, పుట్టికి కుంచం చొప్పున వారికి జీతమిచ్చే ఏర్పాట్లు ఉండేవి.
కాకతీయుల కాలంలో ప్రధానంగా గోధుమలు, వరి, కొర్రలు, పెసలు, జొన్నలు, చెరకు, నూనె దినుసులు, ఉల్లి, అల్లం, పసుపు లాంటివి పండించేవారు. చెరువుల కింద కొబ్బరి, జామ, మామిడి, అరటి, ఆకుమడులు వంటి తోటలు ఉండేవి. చెరుకు, నూనెగింజలు వంటి పంటల మీద ఆధారపడి పంచదార, బెల్లం, నూనె పరిశ్రమలు గ్రామగ్రామాన ఏర్పరిచేవారు. ప్రత్తి పంట వస్త్రాల నేతకు ఉపకరించేది.
వ్యవసాయ దిగుబడి పెంచేందుకు సాగు భూములను విస్తరించడాన్ని వ్యవసాయ సంస్కరణల్లో మరో ప్రధానమైన విధానంగా స్వీకరించారు కాకతీయులు. దీన్ని సాధించేందుకు సాగులో లేని బీడుభూములను సాగులోకి తీసుకురావడం, అడవులను కొట్టి కొత్త ప్రాంతాల్లో వ్యవసాయం జనావాసాలు ఏర్పాటుచేయడం అనే పద్ధతులు అనుసరించారు.
పాల్వంచ:పాల్వంచ అనునది పాత పాల్వంచ, కొత్త పాల్వంచ అను ఊర్ల కలయిక. ఈ పట్టణ జనాభా సుమారు 1,40,000 ఉంటుంది. పాల్వంచ పట్టణమునకు 10 కిలోమీటర్ల దూరంలో కిన్నెరసాని నదిపై డ్యాం కలదు ఇక్కడ చాలా ఆహ్లదకరంగా ఉంటుంది. ఈ నది చుట్టూ అభయారణ్యం ఉంది. ఇక్కడ రకరకాల అడవి జంతువులను చూసేవీలుంది. పాల్వంచ పట్టణం కొత్తగూడెం అసెంబ్లీ నియోజకవర్గం పరిధిలోకి వస్తుంది. దీని ప్రస్తుత శాసనసభ్యుడు జలగం వెంకట్ రావు .
పాల్వంచ మండలం, తెలంగాణ రాష్ట్రం, భద్రాద్రి కొత్తగూడెం జిల్లాకు చెందిన మండలం. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం ఖమ్మం జిల్లా లో ఉండేది. ప్రస్తుతం ఈ మండలం కొత్తగూడెం రెవెన్యూ డివిజనులో భాగం. పునర్వ్యవస్థీకరణకు ముందు ఇది పాల్వంచ డివిజనులో ఉండేది.ఈ మండలంలో 20 రెవెన్యూ గ్రామాలు ఉన్నాయి. అందులో ఒకటి నిర్జన గ్రామం.మండల కేంద్రం పాల్వంచ.
నికోలా ఫెర్గసన్ స్టర్జన్ ప్రముఖ స్కాటిష్ రాజకీయవేత్త. ఆమె ప్రస్తుతపు స్కాటిష్ మొదటి మంత్రి . 2014 నవంబరు నుంచి నికోలా స్కాటిష్ జాతీయ పార్టీకి నాయకురాలిగా పనిచేస్తోంది. ఈ పదవి చేపట్టిన మొట్టమొదటి మహిళ ఈమే. నికోలా 1999 నుంచి, స్కాటిష్ పార్లమెంట్ లో సభ్యురాలిగా ఉంది. ఆమె మొట్టమొదట 1999 నుంచి 2007 వరకు గ్లాస్గో నియోజకవర్గానికి అదనపు శాసనసభ సభ్యురాలిగా ఉంటూ వచ్చింది. ఆ తరువాత గ్లాస్గో దక్షిణ నియోజకవర్గానికి సభ్యురాలిగా ఉంటోంది.
నికోలా, గ్లాస్గో విశ్వవిద్యాలయంలో న్యాయ విద్యను అభ్యసించింది. గ్లాస్గోలో న్యాయవాదిగా కూడా కొన్నాళ్ళు పనిచేసింది. స్కాటిష్ పార్లమెంట్ లో సభ్యురాలిగా ఎన్నికైన తరువాత, స్కాటిష్ నేషనల్ పార్టీకి చాలా ఏళ్ళు విద్య, ఆరోగ్య, న్యాయ శాఖలకు ఛాయా మంత్రిగా ఎంతో కృషి చేసింది. 2004లో ఆ పార్టీ నాయకుడు జాన్ స్విన్నే రాజీనామా చేసిన తరువాత, ఆ స్థానానికి తాను నిలబడతానని ప్రకటించింది. అయితే తరువాత, అలెక్స్ సాల్మండ్ కు అనుకూలంగా, తన అభ్యర్థిత్వాన్ని రద్దు చేసుకుంది. దానికి బదులుగా సహ నాయకురాలి స్థానానికి పోటీ చేసింది.
అలెక్స్, నికోలాలు ఎన్నికైన తరువాత, ఆమె సహ నాయకురాలిగా పనిచేసింది. 2004 నుంచి 2007 వరకు పార్టీని నడిపించింది ఆమె. 2007 సార్వత్రిక ఎన్నికల్లో స్కాటిష్ నేషనల్ పార్టీ అత్యధిక ఓట్ల మెజారిటీతో గెలిచి, ప్రభుత్వాన్ని ఏర్పాటు చేసింది. దాంతో అలెక్స్ సాల్మండ్ స్కాట్లాండ్ కు మొదటి మంత్రి, ఆరోగ్యం, సంక్షేమ శాఖ క్యాబినెట్ కార్యదర్శిగా ఎన్నికయ్యాడు. 2012లో నికోలా మౌలిక వసతుల కల్పన, పెట్టుబడులు, నగరాల శాఖకు క్యాబినేట్ కార్యదర్శిగా నియమింపబడింది.
నికోలా ఫెర్గసన్ స్టర్జన్ ఐర్విన్ లోని ఏర్ షైర్ ఆసుపత్రిలో 1970 జూలై 19న జన్మించింది. ఆమె ముగ్గురు అక్కచెల్లెళ్ళలో పెద్దది. నికోలా తండ్రి రాబిన్ స్టర్జన్ ఎలక్ట్రీషియన్, తల్లి జాన్ కెర్ స్టర్జన్ దంతశాలలో నర్సు. ఆమె కుటుంబ మూలాలు ఈశాన్య ఇంగ్లాండ్ లో ఉన్నాయి. ఆమె తండ్రి తల్లి రైహోప్ కు చెందినది. ప్రస్తుతం ఈ ప్రదేశాన్ని సిటీ ఆఫ్ సండర్ ల్యాండ్ అని వ్యవహరిస్తున్నారు.
"ఎస్" ఉద్యమం విఫలమైన తరువాత స్కాటిష్ నేషనల్ పార్టీ నాయకుడు సాల్మండ్, నవంబరులో తన రాజీనామాను ప్రకటించాడు. ఇంకో మొదటి మంత్రి నియమించబడేవరకూ మాత్రం ఆ స్థానంలో కొనసాగుతానని తెలిపాడు. ఒక్క నామినేషన్ కూడా నమోదు కాకపోవడంతో, సహ నాయకురాలిగా ఉన్న నికోలా, పార్టీ నాయకురాలిగా, స్కాటిష్ ప్రభుత్వ మొదటి మంత్రిగా నవంబరు 19న ఏకగ్రీవంగా ఎన్నికైంది.
2016లో ఫోర్బ్స్ పత్రిక ప్రపంచంలోని 50వ, యుకెలో రెండవ అత్యంత శక్తివంతమైన మహిళగా నికోలాను పేర్కొంది. 2015లో, బిబిసి రేడియో 4 ప్రసారం చేసే ఉమెన్స్ అవర్ లో ఆమెను యుకెలోనే అత్యంత శక్తివంతమైన, ప్రభావవంతమైన మహిళగా పేర్కొన్నారు.
గర్భాశయంలో పెరుగుతున్న శిశువుని పరీక్షించటం క్లిష్టకరమైన ప్రక్రియ. ఈ ప్రక్రియను సరియైన పద్ధతిలో చేయటానికి, ఆ శిశువు తల్లి ఊపిరిని బిగబట్టి ఉంచాలి. అప్పుడే వైద్యులు శిశువు యొక్క స్పష్టమైన చిత్రాన్ని తీయగలరు. కానీ ఊపిరిని బిగబట్టి ఉంచటం కష్టం, ప్రమాదకరం కూడా. 3 అల్ట్రాసౌండ్ తో శిశువు కదలికలను క్షణం కంటే తక్కువ సమయంలో గుర్తించి, వెంటనే తగిన చర్యలు తీసుకోవచ్చు. శిశువు స్థితి, స్థానంతో పాటు, అసాధారణ ప్రవర్తనలను కూడా గుర్తించవచ్చు. 3 అల్ట్రాసౌండ్ శిశువు యొక్క గుండెచప్పుడుని కూడా పరిశీలించవచ్చు.
శస్త్ర చికిత్స సమయంలో, 2 అల్ట్రాసౌండ్ ద్వారా అవయవాలు, కణజాలాల యొక్క తిర్యక్‌ సమక్షేత్రము లోని నిర్దిష్ట స్థానాలను తెలుసుకోవడం కుదరదు. ఈ సమస్యని 3 అల్ట్రాసౌండ్ ద్వారా పరీక్షించవచ్చు, మరింత సమర్థవంతంగా స్కానింగ్ చేయవచ్చు. దీని సహాయంతో కాన్సర్, అవయువ మార్పిడి చికిత్సలు కూడా సునాయాసముగా చేయవచ్చు. ప్రతి కణంని వేరుగా చూడవచ్చు కనుక గ్రంథి వ్యాధులను కూడా విశ్లేషించవచ్చు–లోపాలను కారణాలను తెలుసుకోవచ్చు. ఈ ప్రక్రియ ఉపయోగించటం వలన క్యాన్సర్, కణితులు, అవయువ మార్పిడి వంటి సమస్యలతో ఉన్న రోగులకు చికిత్స సులభం అవుతుంది.
3 అల్ట్రాసౌండ్ ని గుండెకి సంబంధించిన చికిత్సలో వాడతారు. ఒక మనిషి యొక్క గుండె స్థితిని చిత్రించి విశ్లేషించవచ్చు, దీన్ని ఎకోకార్డియోగ్రాఫీ అని పిలుస్తారు. ఇతర ప్రక్రియలను ఈ ప్రక్రియతో అనుసంధానం చేయటం ద్వారా హృదయచక్రము పరిమాణ విశ్లేషణము యొక్క పరిమాణ విశ్లేషనం కూడా చేయవచ్చు. దీనితో పాటు రక్తపోటు, రక్త స్రావం, గుండె సంకోచం, వ్యాకోచము లాంటివి కూడా తెలుసుకోవచ్చు. 3 ఎకోకార్డియోగ్రాఫీ ప్రక్రియ ఉపయోగించి వైద్యులు నాడి వ్యవస్థకు సంబంధించిన సమస్యలను కూడా గుర్తించవచ్చు.
3 అల్ట్రాసౌండ్ అనేది మెడికల్ అల్ట్రాసౌండ్ మెడికల్ లాంటి ఒక ప్రక్రియ. దీన్ని గర్భములోని శిశువు, గుండె, పురీషనాళ, నాడీ సంబంధమైన రోగాలను పరీక్షించటానికి వాడతారు. మూడు దిశలలో అల్ట్రాసౌండ్ సమాచారాన్ని 3 అల్ట్రాసౌండ్ ద్వారా పొందుచు. సమయంతో దీన్ని జోడించినప్పుడు 4 అల్ట్రాసౌండ్ అని కూడా పిలుస్తారు. ఈ సమాచారాన్ని నాలుగు విధాలుగా సేకరిస్తారు. ఈ ప్రక్రియను ప్రసూతి శాస్త్రం, హృయకోశాధ్యయన శాస్త్రం, శస్త్రచికిత్స నిర్దేశం, రక్తనాళ ప్రతిబింబనం, ప్రాదేశిక మత్తు ఇవ్వటం వంటి వైద్య పద్ధతుల్లో వాడతారు.
రక్త నాళాలు, ధమనుల కదలికలు గుర్తించటం క్లిష్టమైన పని. కానీ వీటి పరిశీలన ప్రతి చికిత్సలో అత్యంత కీలకం. 3 అల్ట్రాసౌండ్ ద్వారా ఇది సులభం అవుతుంది–రక్త కణాలు, సిరలు, ధమనుల యొక్క కదలికలను అత్యంత కచ్చితత్వంతో చూడవచ్చు. వీటితో పాటు అయస్కాంత శక్తిని ఉపయోగించి వ్యాసాలని కొలవటం, ధమనుల మధ్య పొరలని గుర్తించటం కూడా చేయవచ్చు. ఈ సాంకేతిక పరిజ్ఞానం ద్వారా నాళాల యొక్క పనితీరును సులభముగా పరిశీలించవచ్చు.
ది గ్రేట్ గ్లోబల్ వార్మింగ్ స్విండిల్ డాక్యుమెంటరీని అనేక మంది నిపుణులు విమర్శించారు. "గత పదేళ్ళుగా నిరాకరణ వాదులు మనకు వినిపిస్తూ ఉన్న కుట్ర సిద్ధాంతమే ఇది" అని జార్జ్ మోనిబియోట్ అన్నాడు. అలాగే, ది స్పెక్టేటర్‌లో జేమ్స్ డెలింగ్‌పోల్‌ రాసిన వ్యాసపై స్పందిస్తూ మోనిబియోట్ ఇలా అన్నాడు: "సత్యాన్ని అణగదొక్కే ప్రయత్నం చేస్తున్న కుట్రల్లోని భాగమే ఇది. షెల్ నుండి గ్రీన్‌పీస్ దాకా, ది సన్ నుండి సైన్స్ దాకా సంస్థలన్నీ, మొత్తం శాస్త్ర విజ్ఞాన రంగమంతా ఇందులో భాగమైనట్లుగా తోస్తోంది." ఆస్ట్రేలియా వాతావరణవేత్తలు కొందరు, "ఆ డాక్యుమెంటరీ శీతోష్ణస్థితి మార్పు సిద్ధాంతాన్ని నిర్మాణాత్మకంగా విమర్శింఛే ప్రయత్నమేమీ చెయ్యలేదు" అని విమర్శించారు. "అలా చెయ్యకపోగా, వాతావరణవేత్తలు అబద్ధాలాడినట్లుగా, దారుణంగా దారి తప్పినట్లుగా నిరూపించే ఇతర ప్రయత్నాలు చేసింది" అని కూడా వారు అన్నారు. "ఈ సినిమాలో శాస్త్రీయత లేదు, సైన్సును తప్పుగా చిత్రించే ప్రయత్నం చేసింది", అని ఆ వాతావరణ వేత్తలు అన్నారు.
శీతోష్ణస్థితి మార్పుపై ఈ రకమైన ఏకాభిప్రాయం ఉన్నప్పటికీ, గ్లోబల్ వార్మింగుపై పరిశోధనలు చేస్తున్న సంస్థలు, శాస్త్రవేత్తలూ ప్రపంచ వ్యాప్త కుట్రలో భాగంగా పనిచేస్తున్నారనే అభియోగాలు వచ్చాయి. క్లైమాటిక్ రీసెర్చి యూనిట్ ఈమెయిల్ వివాదం వంటి దుశ్చర్య అభియోగాలు తలెత్తాయి. ఈ అభియోగాలను 8 కమిటీలు పరిశీలించి, దర్యాప్తు చేసాయి. ఇవన్నీ కూడా కుట్రలు, దుశ్చర్యలు జరిగాయనేందుకు ఆధారాలేమీ లేవని తేల్చాయి. ముయిర్ రస్సెల్ నివేదికలో, "శాస్త్రవేత్తల నిజాయితీ, ముక్కుసూటితనాలపై ఏ సందేహమూ లేదు.", "ఐపీసీసీ అంచనాలపై సందేహం కలిగే విధంగా వారి ప్రవర్తన లేదు, అందుకు ఆధారాలూ లేవు" అని పేర్కొంది. అయితే, "అవసరమైనంత ఓపెన్‌నెస్‌ను ప్రదర్శించడంలో వారి వైఫల్యం ఎప్పటికప్పుడు కనబడుతూ వచ్చింది" అని అతడి నివేదికలో చెప్పాడు. ఈ దర్యాప్తుల తరువాత, మానవుని కారణంగా భూతాపం పెరుగుతోందనే ఏకాభిప్రాయంలో ఏ మార్పూ కలగలేదు.
ప్రచ్ఛన్న యుద్ధం ముగిసిన తరువాత ఇక శత్రువులెవరూ లేని కారణాన, గ్లోబల్ వార్మింగు ఒక రాజకీయ అంశంగా మారిందని 2006 లో విలియం గ్రే అన్నాడు. దాని ఉద్దేశం రాజకీయాలను ప్రభావితం చేసి, ప్రపంచ ప్రభుత్వ భావనను తీసుకువచ్చి, ప్రజలను నియంత్రించడం అని కూడా అతను అన్నాడు. "పారిశ్రామిక వ్యవస్థలకు బద్ధ వ్యతిరేకులైన పర్యావరణవేత్తలు సృష్టించిన వేలకోట్ల డాలర్ల ప్రపంచ వ్యాప్త వ్యాపారమే గ్లోబల్ వార్మింగు" అని మార్టిన్ డర్కిన్ అన్నాడు. అతడు "ది గ్లోబల్ వార్మింగ్ స్విండిల్" అనే టీవీ డాక్యుమెంటరీని నిర్మించాడు. తన సినిమా చరిత్ర గతిని మారుస్తుందని 2007 లో వాషింగ్టన్ టైమ్స్ లో రాస్తూ, అతడు, "ఐదేళ్ళలో, గ్రీన్‌హౌస్ ప్రభావమే గ్లోబల్ వార్మింగుకు ప్రధాన కారణమనే భావన ఒక చెత్తగా తేలుతుంద"ని అన్నాడు."
నిరంతరం వార్తల్లో ఉంటూ ఉండే ఒక 6 కుట్ర సిద్ధాంతాల్లోని వాస్తవాలను నేషనల్ జియోగ్రాఫిక్ పరిశీలించింది. "గ్లోబల్ వార్మింగుపై ఉండే నమ్మకాల గురించి వాళ్ళు ఈ విధంగా చెప్పారు. అనేక శాస్త్రీయ పరిశోధనల్లో తేలినట్లుగా భూమి వేడెక్కుతూనే ఉంది. ఈ వేడెక్కే వేగం పెరుగుతూ ఉంది. ప్రపంచ వ్యాప్తంగా ఉష్ణోగ్రతల పెరుగుదల, ఈ పెరుగుదల వేగం, వాతావరణంలో మానవకృత గ్రీన్‌హౌస్ వాయువుల పెరుగుదలకు అనుపాతంలో ఉంది. పైగా, ఈ గ్లోబల్ వార్మింగు ఆర్కిటిక్ సముద్రంలోని మంచు వేగంగా కరిగేందుకు కారణభూతమౌతోంది. చాలా జాతుల మొక్కలు అనుకున్న దాని కంటే ముందే పుష్పిస్తున్నాయి. అనేక వలస పక్షుల, చేపల, క్షీరదాల, కీటకాల ప్రయాణ మార్గాలు మారుతున్నాయి." అని ఆ పత్రిక వ్యాఖ్యానించింది.
2003 జూలై 28 న పర్యావరణం, ప్రజాపనులపై అమెరికన్ సెనేట్‌ వేసిన కమిటీలో చేసిన ప్రసంగంలో జేమ్స్ ఇన్‌హోఫ్ అనే సెనేటరు ఒక ప్రశ్న అడిగాడు -"ఈ హిస్టీరియా, ఈ భయం, ఈ అబద్ధపు సైన్సులతో కలగలిపిన మానవకృత గ్లోబల్ వార్మింగు అమెరికన్ ప్రజలపై రుద్దిన అతి పెద్ద అబద్ధపు ప్రచారం గానీ కాదుగదా?" ఇంకా "ఐపీసీసీ పద్ధతుల్లో కొన్ని భాగాలు సోవియట్ల నేరవిచారణ పద్ధతిలో ఉన్నాయి - నిజ నిర్ధారణ ముందే జరిగిపోతుంది, సైద్ధాంతిక నిబద్ధత ముందు సాంకేతిక, శాస్త్రీయ నిబద్ధతలు తలవంచుతాయి." అని కూడా అతడు వ్యాఖ్యానించాడు. క్యోటో ప్రోటోకోల్‌కు మద్దతు తెలిపిన జాక్ షిరాక్ వంటివారు ప్రపంచాధిపత్యానికి గురిపెట్టి అలా చేసారని ఇన్‌హోఫ్ అన్నాడు.
గ్లోబల్ వార్మింగుకు సంబంధించిన శాస్త్ర చర్చ అంతా ఒక కుట్ర అని, ఆ పేరిట ప్రజలకు ఇచ్చే డేటా కల్పితమైనదనీ, దాని వ్యతిరేకుల గొంతు నొక్కేందుకు ఉద్దేశించినదనీ భావించే సిద్ధాంతాలను గ్లోబల్ వార్మింగు కుట్ర సిద్ధాంతాలు అంటారు. గ్లోబల్ వార్మింగు పట్ల విస్తృతంగా ఉన్న ఏకాభిప్రాయాన్ని వ్యతిరేకించే వివాదాలకు మద్దతునిచ్చే యుక్తులలో ఇది ఒకటి. నేరపూరితమైన ప్రవర్తనతో తమ వాదనను నిరూపించుకోవడానికో, ఆర్థిక పరమైన లాభాల కోసమో, లేక ఈ రెండింటి కోసమో గ్లోబల్ వార్మింగు అనే సైన్సును కనిపెట్టారని ఈ కుట్ర సిద్ధాంతకర్తలు ఆరోపిస్తూంటారు.
క్లైవ్ హ్యామిల్టన్, లేవోయిజర్ గ్రూపుపై చేసిన విమర్శకు స్పందిస్తూ, కూలర్ హెడ్స్ కోయెలిషన్, "ఐరాస వారి గ్లోబల్ వార్మింగు చర్చలు "వందల మంది శాస్త్రవేత్తలు తమ పరిశోధనలకు అవసరమైన నిధుల కోసం వాస్తవాలను మరుగుపరచి, శీతోష్ణస్థితి మార్పు సిద్ధాంతాన్ని సమర్ధించిన ఒక కుట్ర" గా లెవోయిజర్ గ్రూప్ అభివర్ణిస్తోందని హ్యామిల్టన్ ఆరోపిస్తున్నాడు." అని అంది. "మాకది నిజమేనని తోస్తోంది" అని కూడా అంది